Balule-satellietkamp

Balule satellietkamp is sekerlik die mees tradisionele kamp in die Krugerwildtuin. 

Balule bestaan uit 'n kampeerterrein met 15 staanplekke en ses rondawels met 3 beddens elk, geleë direk op die suidelike oewer van die Olifantsrivier, voorheen bekend as Ngotsamond. Daar is geen elektrisiteit, restaurant of winkel nie, maar wel warm lopende water in die opwas- en ablusiegeriewe, asook gemeenskaplike vries/yskaste, almal deur gas aangedryf.

Alhoewel die kamp digby Olifantskamp geleë is, is dit 'n satellietkamp en gaste moet by Olifantskamp of Satara aanmeld voor hul aankoms by Balule.

 Gesondheidsrisiko 
Die tropiese siekte malaria kom in die laeveld voor, en besoekers moet die nodige voorsorg daarteen tref. 'n Dokter, apteker of reisburo kan vooraf geraadpleeg word.

 Ander kampe in die wildtuin 
 Berg-en-Dal
 Krokodilbrug
 Letaba-ruskamp
 Mopani-ruskamp
 Olifantskamp
 Onder-Sabie
 Orpen
 Pretoriuskop
 Punda Maria
 Satara
 Shingwedzi
 Skukuza

Kategorie:Krugerwildtuin